Основно училище „Снети Климент Охридски“ с. Виноград

З А П О В Е Д
№ 37/ 30.09.2026 година

На основание чл. 259, ал. 1 от Закона за предучилищното и училищното образование, във връзка с чл. 31, ал. 1 Т. 24 от Наредба 15/22.07.2019 Г. за статута и професионалното развитие на учителите, директорите и другите педагогически специалисти, с оглед осигуряване на безопасни условия на възпитание, обучение и труд в училището

Н А Р Е Ж Д А М:
СТРИКТНО СПАЗВАНЕ НА СЛЕДНИЯ ПРОПУСКАТЕЛЕН РЕЖИМ УЧИЛИЩЕТО:

1.Учители, служители, ученици, родители и други лица влизат и напускат територията на училището само през северния вход на сградата.
2.Учениците влизат в сградата с ученическа карта след проверка от  дежурен учител.
3.Забранявам посещението и присъствието в сградата на ученици, учители и служители в почивни и празнични дни. Достъпът става само с писмено разрешение от директора.
4.В сградата не се допускат ученици:
· с непристойно и агресивно поведение;
· които са под въздействие на упойващи или наркотични вещества; с хладно и огнестрелно оръжие;
· с неприлично облекло; със закуски;
· ученици, които не се обучават в ОУ „Свети Климент Охридски“  (външни ученици) без разрешение от съответното длъжностно лице;
5.Учениците представят (при поискване) ученическа лична карта при влизането си в училището.
6.Забранява се влизането и излизането на ученици в сградата на училището по време на учебни часове, освен ако не е свързано с учебна цел и под наблюдението на отговорен учител.
7.Педагогическият и непедагогическият персонал има право на свободен достъп до училището в рамките на установеното работно време. При необходимост се допускат и извън него, съгласувано с ръководството на училището.
II.Външни лица се допускат в училище след представяне на документ за самоличност, уведомяване на служителя, осигуряващ пропускателния режим за целта на посещението и регистриране на посещението си в Книга за посещенията на външни лица. В книгата се вписват следните данни: трите имена на посетителя; име на лицето, което ще бъде посетено; дата на посещението; час на влизане; час на излизане. Книгата се води от пазач/портиерите и се съхранява в стаята на помощно-обслужващия персонал. След регистриране външните лица се насочват до съответната част на училищната сграда, съобразно целта на посещението им. При отказ на лицето да представи документ за самоличност същото не се допуска в сградата на училището. 
Служебните лица се легитимират.
III.При поискване на помощ, във връзка с осигуряване на безопасни условия за учене и труд, от страна на дежурните учители и другите педагогически кадри, лицата осъществяващи пропускателния режим са длъжни да се отзоват и да окажат съдействие.
IV.При установяване на влизане на непознати лица (възрастни или ученици от други училища) на територията на училището (училищен двор), дежурните учители са длъжни да помолят лицата да напуснат територията на училището, при отказ от тяхна страна – да уведомят директора на училището, а в условия на спешност, по тяхна преценка, на телефон 112 да поискат намеса на оторизираните органи.
V.Родителите на учениците се допускат в училището при спазване на следните правила:
1.след представяне на документ за самоличност;
2.уведомяване на служителя, осигуряващ пропускателния режим за целта на посещението и регистриране на посещението;
3.при идване да посрещнат децата си от училище ги изчакват на двора на училището (при лошо време в преддверието) до излизането на учениците от час;
4.могат да посещават, при желание, всеки учебен час, при условие, че уведомят учителя и заемат място в учебната стая преди започване на конкретния час, и напуснат часа след приключването му, с цел да не се нарушава учебния процес;
5.изключение от тези правила са родителите, които придружават ученици със специални образователни потребности, с нарушено придвижване.
6.родителите на децата и учениците имат право да влизат в сградата на училището за консултация с учители, съобразно графика за консултации или след договорена лична среща.
7.родителите имат право да се срешат с ръководството на училището в рамките на установеното приемно време.
VI.САНКЦИИ
1.Неизпълнение на настоящата заповед се санкционира по предвидения от закона ред и утвърдените училищни правилници.
Настоящата заповед да се доведе до знанието на лицата, осигуряващи пропускателния режим на училището срещу подпис за сведение и изпълнение. Със заповедта да бъдат запознати учениците и работещите в училището. Копие от заповедта да се постави на видно място на входа на училището за сведение на външните лица.
Контрол по изпълнение на заповедта ще упражнявам лично.

